**«RAPID» a.d. BEOGRAD**

**Beograd, Studentski trg 4**

**27.04.2023. godine**

**O B A V E Š T E NJ E**

**o pravima akcionara na predlaganje dnevnog reda i prava na postavljanja pitanja**

**I**

Dnevni red Skupštine se utvrđuje odlukom o sazivanju Skupštine. Skupština može na sednici raspravljati samo o tačkama dnevnog reda koje su valjano objavljene ili naknadno uvrštene u dnevni red pre sednice u skladu sa Zakonom.

Akcionari koji poseduju najmanje 5% akcija mogu tražiti dopunu dnevnog reda najkasnije 20 dana pre dana održavanja redovne sednice, odnosno 10 dana pre održavanja vanredne sednice Skupštine . Predlog za dopunu dnevnog reda, predlagači su dužni da obrazlože u pisanoj formi i navedu bliže podatke o podnosiocima, u suprotnom smatraće se da predlog za dopunu nije ni podnet. Podnosioci predloga za dopunu dnevnog reda su dužni da navedu da li predlažu da se o dopuni dnevnog reda samo raspravlja ili da se donese odluka.

Predlog iz prethodnog stava se dostavlja Nadzornom odboru, koji objavljuje predlog za dopunu na internet stranici Društva, odmah po prijemu obrazloženog predloga.

O prihvaćenom predlogu za dopunu dnevnog reda obaveštavaju se svi akcionari, na način na koji se skupština saziva.

**II**

Akcionar koji ostvaruje pravo na lično učešće u Skupštini ima pravo da postavlja pitanja koja su u vezi sa tačkama dnevnog reda, koja može postaviti ili na samoj sednici ili u pisanoj formi pre sednice.

Odgovori se daju na sednici prilikom razmatranja tačke dnevnog reda, povodom koje su pitanja postavljena.

Odgovori na pitanja se mogu uskratiti iz razloga predviđenih Zakonom.

 PREDSEDNIK NADZORNOG ODBORA

 Milan Glišić

 \_\_\_\_\_\_\_\_\_\_\_\_\_\_\_\_\_\_\_\_\_\_